নারায়ণগঞ্জ, বাংলাদেশনিউজ২৪x৭.কম  নারায়ণগঞ্জ সদর উপজেলায় হাতবোমা ও চাপাতিসহ একটি প্রাইভেটকার উদ্ধার করেছে পুলিশ।  রবিবার ঢাকা-নারায়ণগঞ্জ পুরাতন সড়কে ফতুল্লার দাপা ইদ্রাকপুর এলাকা থেকে উদ্ধার করা হয় পাঁচটি তাজা হাতবোমা ও চারটি চাপাতি।  ফতুল্লা মডেল থানার  উপ-পরিদর্শক (এসআই) মিলন মিয়া বলেন, ভোরে ইদ্রাকপুর এলাকায় মোল্লা সল্ট কারখানার সামনে পরিত্যক্ত একটি প্রাইভেটকার তল্লাশি করে টহল পুলিশ চাপাতি ও হাতবোমা উদ্ধার করে। প্রাইভেটকারটি চুরি করে ছিনতাই কাজে ব্যবহার করা হচ্ছিল বলে পুলিশ ধারণা করছে।  এ ঘটনায় থানায় একটি মামলা হয়েছে।  বাংলাদেশনিউজ২৪x৭.কম/প্রতিনিধি/এসএ.